**max - מדיניות פרטיות**

[**כללי**](#_כללי)

[**איזה מידע אישי אנו אוספים או עשויים לאסוף?**](#_איזה_מידע_אישי)

[**איך אנו אוספים או עשויים לאסוף את המידע?**](#_איך_אנו_אוספים)

[**איך אנו משתמשים במידע?**](#_איך_אנו_משתמשים)

[**עם מי אנו עשויים לשתף את המידע?**](#_עם_מי_אנו)

[**כמה זמן אנו שומרים את המידע?**](#_כמה_זמן_אנו)

[**העברת מידע**](#_העברת_מידע)

[**כיצד אנו מאבטחים את המידע?**](#_כיצד_אנו_מאבטחים)

[**זכויותיכם**](#_זכויותיכם)

[**כיצד ליצור עימנו קשר**](#_כיצד_ליצור_עמנו)

[**עדכונים של הודעת הפרטיות**](#_עדכונים_של_הודעת)

[**נספח EEA להודעת הפרטיות**](#_נספח_EEA_להודעת)

[**איזה מידע אישי אנו אוספים, מדוע, כיצד, ולשם מה?**](#_איזה_מידע_אישי_1)

[**אפיון פרופיל ("פרופיילינג") וקבלת החלטות כתוצאה מאמצעים אוטומטיים**](#_אפיון_פרופיל_("פרופיילינג"))

[**זכויותיכם**](#_זכויותיכם_1)

[**כיצד ניתן ליצור עמנו קשר**](#_כיצד_ניתן_ליצור)

# **כללי**

קבוצת max (להלן**:"max"**) מחויבת להגנה ולאבטחה על פרטיות המידע האישי שלכם. המידע אשר אתם חולקים עם max נדרש על-מנת לספק לכם את חווית השירות המיטבית במגוון המוצרים והשירותים של max.

מדיניות הפרטיות שלהלן (המהווה הודעת פרטיות גלובאלית) מסבירה את סוגי המידע האישי שאנו אוספים, את המטרות לשמן אנו אוספים אותו, את האמצעים שבהם אנו נוקטים כדי להגן הנתונים שברשותנו, ואת הצדדים האחרים שעמם אנו עשויים לשתף את המידע. הודעת פרטיות זו מפרטת את זכויותיכם בקשר למידע האישי שלכם ואת האופן בו תוכלו ליצור אתנו קשר בדבר מדיניות הפרטיות שלנו.

שימו לב: נוהלי הפרטיות של max עשויים להשתנות בין המדינות שבהן אנו פועלים. ייתכן שהודעות פרטיות שונות ונהלים פרטניים יחולו על חלק מהמוצרים והשירותים שלנו. אנא בקרו בדף האינטרנט של כל מוצר או שירות כדי ללמוד עוד על נוהלי הפרטיות והגנת המידע שלנו הקשורים לאותו מוצר או שירות.

יובהר: max פועלת גם בשם מוסדות פיננסיים, בתי עסק, גורמים תפעוליים שונים (כגון שב"א ומס"ב), מספקי שירותים ושותפים אחרים (כגון ארגוני כרטיסי האשראי הבינלאומיים), לרבות לצורך עיבוד עסקאות תשלום. במצב דברים זה, אותם צדדים שלישיים פועלים כשולטים במידע האישי. לכן, מומלץ כי תעיינו במדיניות הפרטיות המתאימה של גופים אלו על-מנת לקבל מידע בדבר עיבוד המידע האישי שלכם.

# **איזה מידע אישי אנו אוספים או עשויים לאסוף?**

"מידע אישי" הוא כל מידע שקשור ליחיד מזוהה או ניתן לזיהוי, ובפרט: שם המלא, כתובת דואר אלקטרוני, תאריך הלידה, מגדר, כתובת, מיקוד, מספר טלפון נייד, מספר מזהה המופיע על דפי פירוט החשבון, מקום הלידה, מספר חשבון בנק, פרטי כרטיסי החיוב (וכל מידע אודות הפעילות המתבצעת באמצעותו), IP, ונתונים אודות מקום הימצאותכם בעת השימוש בשירותים של max (להלן: "**מידע אישי**").

מבלי לגרוע מהאמור לעיל, אנו עשויים לאסוף את סוגי המידע האישי הבאים:

* מידע שקשור לעסקת רכישה שבוצעה בכרטיס או עסקה אחרת עבורה עשיתם שימוש בכרטיס, כגון מספר כרטיס החיוב, מספר חשבון פרטי, שם בית העסק ומיקומו, תאריך וסכום העסקה, היום והשעה בה בוצעה העסקה, ומידע אחר שמוסדות פיננסיים או בתי עסק מספקים כאשר אנו פועלים בשמם.
* מידע שקשור למוצר או לשירות, כגון מידע בנוגע לרישום לתוכניות תשלום, ומידע ספציפי לתוכנית הטבות, כאשר אתם מבקשים מוצרים או שירותים ישירות מאתנו, משתתפים בתוכניות שיווק, או מבקשים להפסיק את השימוש במוצרים או שירותים.
* העדפות רכישה ותשלומים ומידע נוסף שיכול לסייע לנו להבין אתכם ולשפר את חווית השירות ואת טיב וסוג המוצרים והשירותים המוצעים לכם.
* מידע בנוגע לשימוש באתרי אינטרנט, במכשירים ובאפליקציות ומידע דומה שנאסף באמצעים אוטומטיים, כמו קובצי Cookies וטכנולוגיות אחרות לאיסוף מידע כמפורט להלן.
* מידע הקשור לפניותיכם אל שירות הלקוחות שלנו, לרבות הקלטות של שיחות למטרות בקרה, הכשרה, ושיפור השירות, למשל כאשר אתם מבקשים או מסרבים לקבל חומרים שיווקיים או הצעות אחרו.

שימו לב: מידע אישי אשר יסופק ל-max, יכול ויאומת כנגד מידע אודותיכם שיש כבר ברשות max, או על ידי מידע דומה שסופק ל-max, או כנגד כל מידע דומה אשר מצוי בחזקתו של צד שלישי כלשהו, אשר יימסר ל-max כדין.

# **איך אנו אוספים או עשויים לאסוף את המידע?**

* אנו אוספים מידע אישי ישירות מכם. כך למשל, מידע הנמסר במסגרת תהליך ההצטרפות לשירותים, מוצרים, אתרי האינטרנט שלנו.
* בנוסף, אנו אוספים מידע אישי מכם כאשר אתם יוצרים עמנו קשר, למשל למטרות שירות לקוחות, כדי לדווח על אובדן או גניבת כרטיס, או כדי ליצור עמנו קשר באופן מקוון. כך גם כאשר אתם מבקרים באתרי האינטרנט שלנו ו/או יישומונים (אפליקציות), מוסרים במסגרתם מידע, ומבצעים במסגרתם פעולות, אשר עשויות להיות מוקלטות, מתעניינים או מצטרפים למוצרים ושירותים המוצעים במסגרתם או כאשר אתם לוחצים על פרסומות מקוונות שלנו.
* אנו מקבלים מידע אישי (לרבות נתונים על עסקאות שבוצעו בכרטיס) מהחברות המסונפות שלנו, מלקוחותינו וגם ממנפיק כרטיס החיוב שלכם, מבתי עסק, מסולקים, מגורמים תפעוליים שונים (כגון שב"א ומס"ב), מספקי שירותים, ומצדדים שלישיים אחרים. כך למשל, max עשויה לאסוף מידע אישי מארנקים דיגיטליים ומבתי עסק מקוונים כשאתם מבצעים רכישה מקוונת.
* כאשר הדבר מותר בתנאי השירות של האתר, אנו עשויים לאסוף מידע ממקורות שזמינים לציבור, כגון אתרי רשתות חברתיות. כך למשל, אם תיצרו קשר עם max באמצעות Facebook אנו עשויים לקבל מידע נוסף אודותיכם מפרופיל ה-Facebook שלכם. בנוסף, אנו עשויים לקבל מידע מספקי מידע וצדדים שלישיים שמסייעים לנו לעבות את רשומותינו.
* לצרכים שיווקיים ובכפוף להסכמתכם המפורשת, max תעשה שימוש בשירותי המיקום של מכשירכם, כולם או חלקם בהתאם לשירות, גם מקום ששירותים אלה כבויים. למשל, חברת max תעשה שימוש במשדר ה-wifi של מכשירכם, אף אם אינו פועל.

# **איך אנו משתמשים במידע?**

אנו עשויים להשתמש במידע האישי שלכם כדי:

* לספק לכם את המוצרים והשירותים אותם ביקשתם לקבל מ- max ובפרט עיבוד עסקאות.
* לאפשר לכם לבצע עסקאות בכרטיס/י החיוב שהונפקו בעבורכם, וכן לשם מטרות קשורות לביצוע עסקה בכרטיס/ים, כגון אימות זהות, מניעת הונאה, ויישוב מחלוקות
* ליצור עמכם קשר ולאפשר לכם להזדהות במהירות בכניסה לאפליקציות ושירותים נוספים מבית max .
* להגן מפני הונאה, למנוע הונאה, לטפל במקרי הונאה וכן בכדי למנוע שימוש לא חוקי, ו/או לא מורשה בכרטיסי החיוב שלך ו/או בחשבונך, לפי העניין, וכך גם לשם אבטחת מידע ודיווח וציות לחוק.
* להתאים אישית את השירותים, המוצרים, והתוכן שלנו, לנתח נתונים ולפתח מוצרים, שירותים, ותוכן עבורכם.
* לספק לכם חומר שיווקי ו/או פרסומי, כגון הצעות, שירותים, מבצעים, והמלצות מותאמות אישית של max חברות מסונפות וצדדים שלישיים, לפי העניין, לרבות באמצעות הדואר או הדואר האלקטרוני או באמצעות הודעות SMS או באמצעות פקסימיליה או באמצעות מערכת חיוג אוטומאטית, או בכל אמצעי תקשורת אחר, בין היתר, בהתבסס על מקום הימצאכם וכן בהתבסס על פילוחים ועל העדפות כפי שנקלטו כתוצאה מהשימוש בשירותים ו/או כתוצאה משימוש בכרטיס החיוב ו/או פעילות בחשבון הסליקה שלך ו/או מכל פעילות אחרת המתנהלת באמצעות max.
* לספק לכם מידע נוסף לרבות חדשות, עדכנים, והודעות של max, ומידע נוסף אודות השירותים של max.
* לנהל את הצרכים העסקיים השוטפים שלנו, לרבות לניהול החשבונות הפנימיים שלנו, דיווח ללקוחות, ניהול חוזים, וניהול אתר האינטרנט שלנו, המשכיות עסקית, לנתח נתונים, לפתח מוצרים ושירותים חדשים או נוספים.
* ליצור צברי נתונים שעברו אנונימיזציה, לשם דיווח וניתוח מגמות תשלום ולשם הפקה של מודלים אנליטיים. לעניין זה, מעת לעת אנו עשויים לפרסם דו"חות ולספק מוצרים שמכילים, או מבוססים על, נתונים סטטיסטיים שאינם מאפשרים זיהוי אישי, כגון דוחות שמציגים מגמות כלליות של שימוש בכרטיסי חיוב. דו"חות אלה אינם מכילים מידע אישי.
* ליצור, להציע, ולהוציא אל הפועל מועדוני לקוחות, ושיתופי פעולה שיווקיים.

אם אתם מצויים באזור הכלכלי האירופאי (EEA), שימו לב כי הבסיס החוקי לשימוש במידע האישי שלכם הינו, בהתאמה, הסכמתכם המפורשת; במידה הנדרשת על מנת לספק לכם שירותים ומוצרים; לשם ציות לחובה מכוח חוק; או מכוח אינטרס לגיטימי אשר מחייב את השימוש המידע האישי. בקשר לאזור הכלכלי האירופאי (EEA) ראו [כאן](#_נספח_EEA_להודעת_1).

# **עם מי אנו עשויים לשתף את המידע?**

max לא תמכור ו/או תשכיר ו/או תעביר את המידע אודותיך, כולו או חלקו, לצד שלישי כלשהו, מבלי לקבל את הסכמתך המפורשת לכך.

מבלי לגרוע מכלליות האמור לעיל, max תהא רשאית לשתף את המידע האישי אודותיך, עם צדדים שלישיים בכפוף לתנאים הבאים:

* חשיפת המידע או חלקו לגורמים מסוימים הכרחית לשם אספקת השירותים ולצרכי אבטחת מידע (לרבות זיהוי שלך) וכן בכדי למנוע שימוש לא חוקי ו/או לא מורשה בכרטיסיך ו/או בחשבונך, לפי העניין.

יש להדגיש, כי אלא אם כן נאמר אחרת, לגורמים אלו אין זכות להשתמש במידע זה מעבר למטרה שלשמה מספקת אותו max.

* max תמסור את המידע במידת הצורך או כנדרש על פי החוק או בהליכים משפטיים.
* במקרה בו max תמצא כי פעולותיך בשירותים מפרות את תנאי השימוש, או מבוצעות לשם ביצוע תרמית מכל סוג שהוא.
* העברת המידע לצרכים הנדרשים על פי דין, וכן לצדדים קשורים המנפיקים או סולקים ביחד עם max את פעילות כרטיסי החיוב ו/או העמדת האשראי , לרבות לבנק המנפיק או הבנק בו מתנהל חשבון העו"ש שלכם.
* ספקי שירות שפועלים בשמנו, כגון מפעילי תוכנית הטבות.
* משתתפים אחרים במערכת התשלומים.
* ישויות אחרות כנדרש בחוק החל או במקרה של מכירה או העברת עסקינו או נכסינו.

# **כמה זמן אנו שומרים את המידע אודותיך?**

max תשמור את המידע האישי שלכם כל עוד המידע נחוץ לשם השגת המטרות המפורטות לעיל ולמשך כל תקופה נוספת שעשויה להידרש או להיות מותרת בחוק.

משך זמן שמירת המידע האישי שלכם על-ידינו תלוי במטרות שלשמן נאסף, אופן השימוש שנעשה בו, ודרישות הציות לדין החל.

# **העברת מידע**

אנו עשויים להעביר את המידע האישי שלכם למדינות נוספות שחוקי הגנת הפרטיות החלים בהן עשויים להיות שונים מאלה שחלים במדינה שבה סיפקת את המידע בראשונה. במצב זה, max תגן על המידע האישי שלך בהתאם להודעת פרטיות גלובאלית זו, או בהתאם לכל אופן אחר שנמסר לך.

אם אתה נמצא באזור הכלכלי האירופי (EEA), אנו נעבד את המידע האישי שלך בהתאם לכללים התאגידיים המחייבים שלנו ומנגנוני העברת נתונים אחרים ראו עוד [כאן](#_נספח_EEA_להודעת_1).

# **כיצד אנו מאבטחים את המידע האישי?**

max נוקטת באמצעים רבים וחדשניים כדי לשמור על אבטחת המידע ועל פרטיותך וכן דואגת לעדכן ולחדש אמצעים אלו מעת לעת, והכל בהתאם לדרישות הדין.

**לעניין מדיניות אבטחת המידע שלmax ראו עוד:** https://www.max.co.il/he-il/Pages/InformationSecurity.aspx

# **טכנולוגיות איסוף מידע ו-Cookies**

כאשר אתם מבקרים באתר האינטרנט של max, משתמשים באפליקציות מבית max, או לוחצים על פרסומות מקוונות שלmax או על הודעות דואר אלקטרוני מאתנו, אנו עשויים לאסוף מידע מסוים אודותיכם באמצעות טכנולוגיות כמו קובצי Cookie, תגי פיקסל, כלי ניתוח דפדפן, יומני שרת, ומשואות רשת.

סוגי המידע שאנו עשויים לאסוף באמצעים אלה כוללים כתובת IP, מזהה התקן ייחודי, מאפייני דפדפן, מאפייני התקן, פרטי מערכת ההפעלה, העדפות שפה, כתובות אינטרנט מפנות, מידע על הפעולות שבוצעו באתר או באפליקציה, לפי העניין, תאריכים ושעות של הביקורים שלכם באתרינו או באפליקציה, ונתונים סטטיסטיים נוספים אודות השימוש שביצעתם.

Cookie הינה קובץ טקסט קטן אשר מועבר למכשירך על ידי שרת אינטרנט. קובץ זה אינו מהווה תוכנת מחשב ואין בו את היכולת לקרוא את המידע המצוי בו, או לבצע פעילות כלשהי על גביו. מטרת השימוש ב Cookies היא בכדי ששרתי max יוכלו לזהות אתכם במהירות וביעילות כאשר אתם חוזרים ומשתמשים באילו מהשירותים וכאשר הנכם מבקר באתרים אחרים ובדרך זו לאפשר לכם חווית שירות טובה יותר ומותאמת יותר וכן כדי לסייע לנו לזהות הונאה במקרים מסוימים.

בכפוף לדין החל, כל עוד תתנו הסכמתכם ולא תשנו את הגדרות הדפדפן שלך לצורך חסימתן, max תעביר קבצי Cookies למכשירך ותעשה שימוש במידע האגור ב-Cookies, ותזהה אתכם על-פי קבצים אלו.

max עשויה לפרסם מידע אודותיה באתרים שונים בהם תגלשו באמצעות Cookies. במהלך שימושכם באתרים אלו ייתכן וייאסף מידע לגביכם, באופן שאינו מאפשר זיהוי, ללא התייחסות למידע אישי, וחברת max עשויה לעשות בו שימוש לצורך התאמת התוכן הפרסומי שיוצג בפניכם לנושאים המעניינים אתכם.

בנוסף לקבצי ה-Cookies, max נעזרת ב"משואות רשת" ("web beacons"), הקרויות גם "תגי אינטרנט", "תגי פיקסל" או " GIFשקופים", לצורך התפעול השוטף והתקין של האתרים והאפליקציות מבית max. משואות האינטרנט הן קבצים גראפיים זעירים ומקטעי קוד קטנים המשובצים בדפי האינטרנט, בפרסומות, והודעות הדואר האלקטרוני שלנו. המידע הנאסף באמצעות משואות הרשת אינו מזהה אתכם, הוא מודיע ומעדכן אותנו בדבר העדפות המשתמשים ביחס לתכנים ולשירותים של max (למשל, האם הודעת הדואר האלקטרוני נפתחה) ומאפשר לנו לאמוד את התגובה לשירותים וההודעות שלנו ובכך לשפר את התכנים שלנו ואת דרכי פרסומם.

כמו כן, max מתירה לחברות מסוימות לנהל את מערך הפרסום שלהן באמצעות אתר האינטרנט שלה. המודעות הללו מגיעות ממחשביהן של אותן חברות, ולא מ- max. החברות הללו מציבות Cookies במחשבך ומשבצות משואות רשת במודעות הפרסומת, או באתר עצמו. המשוואות הללו מכילות קבצים גראפיים זעירים בעלי מזהה ייחודי אשר תפקידו לאבחן ולסייע בצבירת מידע אודות הצפייה והשימוש באתר. המידע הזה נועד להתאים את התוכן הפרסומי שיוצג בפניכם לנושאים המעניינים אתכם, באופן שאינו מאפשר זיהוי וללא התייחסות למידע אישי.

שימו לב כי בין אם max מפרסמת באתרים של חברות עצמאיות או שמדובר בחברות המפרסמות באתר של max ועושות שימוש ב-Cookies, מדובר באתרים עצמאיים לחלוטין אשר אינם כפופים להודעת הפרטיות הזו. על כן, מומלץ יהיה לעיין במסמכי מדיניות הפרטיות של כל אחד מהאתרים של ספקי צד שלישי.

במידה והנכם מעדיפים לחסום קבצי Cookies במהלך גלישתכם באתר אינטרנטי, יש באפשרותכם לשנות את הגדרות הדפדפן בו אתם משתמשים לאופן בו הוא יבקש את אישורכם בכל פעם באופן פרטני, או לחילופין לסרב להם באופן גורף.

היה ואינכם יודעים כיצד לעשות זאת, יש באפשרותכם לבדוק את סדר התהליך בלשונית העזרה של הדפדפן בו אתם משתמשים. שימו לב כי אם תשביתו את קבצי ה Cookies יתכן כי זה יהווה פגיעה במתן שירותים ונתונים אחרים אודות העדפותיכם והרגלי הגלישה שלכם, ובדרך זו להשפיע על הפעילות (לרבות זמינות) של אתרי האינטרנט של max .

# **אפיון פרופיל ("פרופיילינג") וקבלת החלטות כתוצאה מאמצעים אוטומטיים**

max נעזרת שימוש באפיון פרופיל ובניתוח נתונים כדי להבין כיצד לקוחותינו משתמשים במוצרים ובשירותים שלנו.

השימוש בכלי הניתוח הללו נעשה למטרות אבטחה ומניעת הונאה, ומאפשר, למשל, לזהות שימוש לא מורשה בכרטיסי max.

בנוסף, כלי הניתוח הללו מסייעים ל- max לשפר את מוצרינו ואת חווית השירות אשר אנו מציעים ללקוחותינו ולמטרות בינה עסקית.

יובהר,max לא תקבל החלטות שקשורות אליכם ושעשויות להשפיע עליכם באופן מהותי כתוצאה מאמצעים אוטומטיים, אלא מקום שההחלטה הנובעת מאמצעים אוטומטיים נחוצה כחלק מחוזה שיש לנו עמכם; מקום שמסרתם את הסכמתכם המפורשת לכך; או, max נדרשת מכוח הדין לעשות שימוש בכלי ניתוח טכנולוגיים.

# **זכויותיכם**

כתלות במדינה הרלוונטית והדין החל, ייתכן שתעמוד לך הזכות או האפשרות:

* לבחור לסרב לחלק מסוגי האיסוף או השימוש במידע האישי שלך, כולל לשימוש בקובצי Cookie ובטכנולוגיות דומות, לשימוש במידע האישי שלך למטרות שיווקיות.
* לגשת למידע האישי שלך, לתקן אותו, להגביל את עיבודו או להתנגד לו לחלוטין, או לבקש את מחיקתו.
* לקבל את המידע האישי שסיפקת לנו כדי להעבירו לחברה אחרת.
* לבטל כל הסכמה שנתת.
* היכן שהדבר חל, להגיש תלונה לרשות המפקחת.

אם אתם נמצאים באזור הכלכלי האירופי (EEA), תוכלו לממש את זכויותיכם ב [https://www.max.co.il/contact-us?sourceGA=Footer](#)

אם אתם נמצאים מחוץ לאזור הכלכלי האירופי (EEA), תוכלו ליצור עמנו קשר כמפורט להלן.

# **כיצד ליצור עמנו קשר**

תוכלו ליצור אתנו קשר באמצעות [https://www.max.co.il/contact-us?sourceGA=Footer](#)

# **עדכונים של הודעת הפרטיות**

מדיניות הפרטיות של חברת max יכול ותשתנה מעת לעת, בכפוף לדין החל. בכל מקרה בו max תשנה באופן מהותי מדיניות זו, שינוי הנוגע לאופן בו  max משתמשת במידע ובפרטים שנמסרו על ידך, max תודיע על כך על ידי הצבת הודעה מתאימה באתר, או על ידי שליחת הודעת דואר אלקטרוני.

## **נספח EEA למדיניות הפרטיות**

## **איזה מידע אישי אנו אוספים, כיצד, ולשם מה?**

מדיניות הפרטיות שלmax מסבירה את הסיבות בגינן max אוספת ומעבדת את המידע האישי ([כהגדרתו בהודעת הפרטיות הגלובאלית](#_כללי_1)) אודותיכם.

יובהר, max אוספת ומעבדת מידע אישי אך ורק כאשר יש לנו בסיס משפטי לעיבודו, כדלקמן:

* כדי לעמוד בהתחייבויות חוזיות שיש לנו כלפיכם לרבות בקשר לשירותים ומוצרים אשר ביקשתם לקבל והתקשרתם לקבל מ- max, או במידה הנדרשת כדי להוציא לפועל הסכם שקיים ביניכם לבין בית עסק או ביניכם לבין מוסד פיננסי או ישות אחרת.
* כדי לבצע פעולות הקשורות במישרין ו/או נדרשות מכוח ההתחייבויות החוזיות האמורות לרבות טיפול, ניטור, ועיבוד תשלומים וניהול חשבונות פיננסיים, ניהול חוזים, ניהול אתרי אינטרנט, המשכיות עסקית והתאוששות מאסון, אבטחה, מניעת וטיפול במקרי הונאה, ממשל תאגידי, ודיווח וציות לחוק החל.
* כדי לספק לכם הודעות בעלות תוכן שיווק בהתאם להסכמתכם, היכן שניתנה במפורש וכל עוד לא הבעתם את סירובכם בהתאם לחוק החל.
* לשם ציות לחוקים החלים עלינו ברחבי העולם

בנוסף, ובכפוף לחובה מכוח דין לשמור על זכויותיכם וחירותכם לפרטיות ואבטחת מידע אישי, אנו עשויים גם לעבד מידע אישי לשם מימוש האינטרסים הלגיטימיים שלנו או אלה של אחרים, במידה הנדרשת כדי:

* להגן עליכם, עלינו או על פרטים וגופים אחרים מאיומים לרבות איומי אבטחה והונאה.
* כדי לאפשר או להוציא לפועל את עסקינו, כגון לשם בקרת איכות, דיווח מאוחד ושירות לקוחות.
* על-מנת לבקר, לתחזק, ולשפר את עסקינו ושירותינו ויחסינו עם לקוחותינו.

## **אפיון פרופיל ("פרופיילינג") וקבלת החלטות כתוצאה מאמצעים אוטומטיים**

max נעזרת שימוש באפיון פרופיל ובניתוח נתונים כדי להבין כיצד לקוחותינו משתמשים במוצרים ובשירותים שלנו.

השימוש בכלי הניתוח הללו נעשה למטרות אבטחה ומניעת הונאה, ומאפשר, למשל, לזהות שימוש לא מורשה בכרטיסי max.

בנוסף, כלי הניתוח הללו מסייעים ל- max לשפר את מוצרינו ואת חווית השירות אשר אנו מציעים ללקוחותינו ולמטרות בינה עסקית.

יובהר, max לא תקבל החלטות שקשורות אליכם ושעשויות להשפיע עליכם באופן מהותי כתוצאה מאמצעים אוטומטיים, אלא מקום שההחלטה הנובעת מאמצעים אוטומטיים נחוצה כחלק מחוזה שיש לנו עמכם; מקום שמסרתם את הסכמתכם המפורשת לכך; או, max נדרשת מכוח הדין לעשות שימוש בכלי ניתוח טכנולוגיים.

## **זכויותיכם**

בהקשר לאזור הכלכלי האירופאי (EEA), תעמוד לכם הזכות לגשת למידע האישי שלכם, לתקן אותו, ולבקש את מחיקתו או את הגבלת הגישה אליו, והכל בהתאם לדרישות דין.

מקום בוmax היא הגוף בעל השליטה במידע:

* ככלל, תעמוד לכם הזכות לדעת אם max מאחסנת את המידע האישי שלכם ולבקש שנספק לכם עותק של מידע אישי זה, או, במקרים מסוימים, שנספק את המידע לגוף אחר שהוא בעל השליטה במידע.
* אם המידע שלכם שגוי, חסר, או לא מעודכן, תעמוד לכם הזכות לבקש מ-max לעדכן אותו.
* בכפוף לדין, תעמוד לכם הזכות להתנגד לעיבודו של המידע האישי שלכם על ידי max.
* בכפוף לדין, תוכלו לבקש מ-max להגביל את הגישה למידע האישי שלכם או לבקש למחוק אותו.
* אם אנו מעבדים את המידע האישי שלכם על סמך הסכמה שנתתם, תעמוד לכם הזכות לבטל את הסכמתכם בכל עת.

בנוסף, נתונות לכם אפשרויות בחירה בנוגע לאופן שבו max משתמשת במידע האישי שלכם.

תעמוד לכם הזכות להתנגד לכך שmax תשלח לכם הודעות בעלות תוכן שיווקי.

למימוש זכויות אלה, אנא צרו עמנו קשר ב [https://www.max.co.il/contact-us?sourceGA=Footer](#) . לשם שמירה על פרטיותכם ולשם אבטחת המידע האישי שלכם, ייתכן שיהיה עלינו לוודא את זהותכם לפני שנוכל לטפל בבקשתכם.

## **כיצד ניתן ליצור עמנו קשר**

תוכלו ליצור אתנו קשר באמצעות [https://www.max.co.il/contact-us?sourceGA=Footer](#)